สวัสดีค่ะ ประจำเดือนหนูมาตั้งแต่ 30ธ.ค.62 มาไม่หยุดเลยจนถึงวันนี้12ม.ค.63 ไม่มีอาการปวดท้องใดๆทั้งสิ้น หนูอยากทราบว่าอาการแบบนี้อันตรายไหม หรือเสี่ยงต่อการเป็นโรคไหม
สวัสดีค่ะ หากประจำเดือนมาตั้งแต่วันที่ 30 ธ.ค.จนถึงวันที่ 12 ม.ค. ถือว่ามีประจำเดือนมานานกว่าปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น2. การผลิตฮอร์โมนของรังไข่ผิดปกติ3. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย4. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป แทบไม่พบในวัยรุ่น5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย6. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดยังคงไม่หยุดไหล หรือมีเลือดออกมาบ่อยๆ อีก ก็ควรไปพบสูติ-นรีแพทย์เพื่อตรวจหาสาเหตุและรักษาให้เลือดหยุดไหล ไม่ควรปล่อยไว้ เพราะจะทำให้เกิดภาวะโลหิตจางตามมาได้ค่ะ ส่วนใหญแล้วในวัยรุ่น ก็มักจะเกิดจากการผลิตฮอร์โมนของรังไข่ที่ผิดปกติไปค่ะ ซึ่งไม่ได้อันตรายอะไร การรักษาคือการทานยาปรับฮอร์โมนค่ะ